Frank Borman

Frank Frederick Borman II (* 14. marec 1928, Gary, Indiana, USA – † 7. november 2023, Billings, Montana) bol americký astronaut, veliteľ posádky kozmickej lode Apollo 8, ktorá ako prvá obletela Mesiac.

 Životopis 
 Pred letom 
V roku 1950 ukončil štúdium na Vojenskej akadémii Spojených štátov vo West Pointe s titulom inžinier. V roku 1962 obhájil ďalšiu vedeckú hodnosť na kalifornskom leteckom inštitúte. Hneď na to sa stal učiteľom termodynamiky na vojenskej akadémii a v tom istom roku sa objavil v druhej skupine astronautov pripravujúcich sa na lety do vesmíru. Po výcviku bol vybratý za veliteľa záložnej posádky Gemini 4 a o pol roka neskôr do hlavnej posádky Gemini 7. Bol ženatý a mal dve deti.

 Lety do vesmíru 
Po prvýkrát letel do vesmíru na palube kozmickej lode Gemini 7 v decembri 1965 spoločne s Lovellom. Na obežnej dráhe bola už Gemini 6A, bol to teda skupinový let dvoch spolupracujúcich lodí a vtedy to bol let dlhodobý.
Po druhýkrát vzlietol z mysu Canaveral v lodi Apollo 8 o tri roky neskôr. V posádke s ním boli Lovell a Anders. Loď letela bez lunárneho modulu na obežnú dráhu okolo Mesiaca v rámci prípravy neskoršieho pristátia iného Apolla na jeho povrchu. Po lete trvajúcom 147 hodín pristáli na hladine Tichého oceánu. Vo vesmíre celkovo strávil takmer 20 dní.
 Gemini 7 (4. december 1965 – 18. december 1965)
 Apollo 8 (21. december 1968 – 27. december 1968)

 Po lete 
V máji 1969 sa s aktívnou účasťou astronauta v tíme rozlúčil a stal sa jedným z riaditeľov NASA. Rok potom, 1. júla 1970 odišiel plukovník Borman aj z NASA a zároveň z amerického letectva. Prevzal miesto prezidenta spoločnosti Eastern Airlines. V roku 1982 bol uvedený do Národnej leteckej siene slávy (National Aviation Hall of Fame), verejne prístupnej v štáte Ohio.

 Referencie 

 Iné projekty 

 Externé odkazy 
 Frank Borman na stránkach NASA 
 Oficiálny životopis na stránkach NASA 

 Zdroje 
 Sto hvězdných kapitánů, vydalo nakladatelství Práce r.1982, autor Milan Codr
 http://www.lib.cas.cz/space.40/ASTRON/USA/BORM-FF3.HTM

Kategória:Osobnosti z Gary (Indiana)
Kategória:Kozmonauti USA
Kategória:Letci USA
Kategória:Testovací piloti USA
Kategória:Leteckí konštruktéri USA
Kategória:Príslušníci United States Air Force
Kategória:Osobnosti NASA
Kategória:Program Gemini
Kategória:Program Apollo
Kategória:Osobnosti USA nemeckého pôvodu
Kategória:Osobnosti roka časopisu Time
Kategória:Absolventi United States Military Academy
Kategória:Absolventi California Institute of Technology